ڤیان پەیمان
ڤیان پەیمان گۆرانیبێژێکی کورد بوو. لە نێوان شەڕی دژ بە داعش بووەتە شەڕڤانی ھێزەکانی یەپەژە. لە ٦ی نیسانی ٢٠١٥دا لەلایەن داعشەوە لە سەری کانی کوژرا.

پێش شەڕی ناوخۆیی سووریا، ڤیان سەرقاڵی کاری مامۆستایی بووە. بەپێی ڕاپۆرتێکی ماڵپەڕی ڕووداو، ڤیان خەڵکی شارۆچکەی ماکۆبوو لە ڕۆژھەڵاتی کوردستان، ناوی ڕاستەقینەشی گوڵستان تالێ جلینکادۆ. گۆرانییەکانی ڤیان بەشێوازی فۆلکۆلۆری کوردی بوون، زیاتر لەبارەی لاواندنەوە بوو بۆ باروودۆخی ڕۆژاوای کوردستان، شەھیدان و شەڕڤانەکان لەکاتی شەڕکردن دژ بە داعش.

لەکاتی شەڕکردن لەبەرامبەر داعشدا، ڤیان دووجار بریندار دەبێت لە قاچ و گەدەیدا، دواتر لە دوای چارەسەرکردنی گەڕاوەتەوە بۆ شەڕکردن. ڤیان لەچاوپێکەوتنێکی تۆڕی ئێن بی سی ئەوەی درکاند کە ئەو شەڕ لە کۆبانێ دەکات بۆ ژنانی ڕۆژھەڵاتی ناوین: «ئێمە بەرەنگاری و شەڕدەکەین، لێرە بەتایبەت لە ڕۆژھەڵاتی ناوین ژن وەک پلەدوو سەیردەکرێت. ئێمە لێرە وەستاوین وەک ھێمای ھێز بۆ ھەموو ژنانی ئەم ناوچەیە.»

شەهریار جەمشیدی کەمانچەژەن و ئاوازدانەری کوردی رۆژهەڵات، لە سال ٢٠٢٠دا لە دوایین ئەلبۆمی خۆیدا «رۆژئاڤا وڵاتی خۆرنشینی منە» بەرهەمی «ڤیان» ی پێشکەشکرد بە دەنگبێژ و دلۆڤانی کورد ڤیان پەیمان.

سەرچاوەکان 

مردووانی ٢٠١٥
ژنانی کورد
ژنان لە جەنگ
کوردەکانی ڕۆژھەڵاتی کوردستان
کۆبانی
یەکەکانی پاراستنی گەل